kardosdrur/scandi-wiki huggingface dataset:
Hisato Ohzawa

(født 1. august 1907 i Kobe, død 28. oktober 1953) var en japansk komponist, pianist, dirigent og musikpædagog.

Ohzawa studerede klaver og orgel i sin hjemby. Han flyttede så til USA (1930) og studerede komposition på Boston University og New England Conservatory of Music, og han studerede ligeledes privat hos bl.a. Arnold Schönberg. Han vendte tilbage til Japan (1936), hvor han ledede flere orkestre og skoler. Han har skrevet 3 symfonier, sinfonietta, orkesterværker, kammermusik, tre klaverkoncerter, strygerkvartetter etc.
Ohzawa underviste på flere musikkonservatorier, bl.a Kobe College (Kobe Jogakuin Daigaku 神戸女学院大学). Han var inspireret af Igor Stravinskij, Arnold Schönberg og Dmitrij Sjostakovitj.

Udvalgte værker 

 Symfoni nr. 1 (1934) - for orkester
 Symfoni nr. 2 (1934) - for orkester
 Symfoni nr. 3 (1937) - for orkester
 Sinfonietta (1932) - for orkester
 3 Klaverkoncerter (1933, 1934, 1938) - for klaver og orkester
 Violinkoncert "Til et kinesisk digt" (1936) - for violin og orkester.

Eksterne henvisninger 

 Om hisato Ohzawa på www.musicweb-international.com

Komponister fra Japan
Pianister
Dirigenter
Musikpædagoger
Julen har bragt velsignet bud

Julen har bragt velsignet bud er en dansk julesalme med tekst af B.S. Ingemann fra 1839 og med melodi af C.E.F. Weyse.

Julesalmen blev skrevet til præstefamilien Fenger i Lynge præstegård syd for Sorø, hvor Ingemann selv boede. Ingemann beskriver i salmen, hvordan børnene i præstegården oplevede julen og juleevangeliet.. 
Poul Dam har kaldt Julen har bragt velsignet bud en "juletræssalme" og set den i parallel til Grundtvigs Jule-Aften! Du er skjøn fra 1838.
Hos Ingemann hedder det "Grenen fra livets træ står skønt / med lys som fugle på kviste", mens Grundtvig skriver "Livets træ med lys i top / vokste i Guds have op".

Salmen blev oprindeligt kaldt “Børnenes Julesang”, men blev sandsynligvis ikke regnet for en salme oprindeligt.

Salmen kom med i Psalmebog til Kirke og Huus-Andagt (Roskilde Konvents Salmebog) i 1855. I Den Danske Salmebog 2003 har den nr. 119.

Historie
I slutningen af 1839 modtog Ingemann en henvendelse fra sin gode ven og sognepræst Ferdinand Fenger i Lynge ved Sorø. Her blev Ingemann opfordret til at skrive et juledigt til familiens børn, efter han to gange før havde skrevet digte til Fenger-familien. Udgangspunktet for juledigtet var derfor ikke tænkt til kirkebrug, men det siges, at Ingemann havde familiens børn og sognegården for øje. Salmen blev efterfølgende alligevel optaget i en salmebog, mens han levede, og herefter brugt til gudstjenester. Ingemann blev efterfølgende mødt med en del kritik.

Salmen blev trykt i “Trestemmige Sang til Brug ved Skoleundervisningen” i 1841 og har haft en stor plads i datidens skolesangsrepertoire ligesom mange andre af hans sange og salmer.

Melodi 
Melodien til Julen har bragt velsignet bud er skrevet af C.E.F. Weyse i 1841. Oprindeligt er salmen skrevet i 6 vers, men Weyse binder med sin melodi disse sammen to og to. Julesalmen består derfor af tre strofer.

I Koralbogen fra 2003 er melodien noteret i Eb-dur. Salmen spænder en none fra bb1 til c2 og taktarten er 6/8. Salmens meloditoner holder sig inden for den diatoniske skala.

Noter

Eksterne henvisninger 
 

Salmer af B.S. Ingemann
Julesalmer
Salmer i Den Danske Salmebog
SCL

SCL (Smart City Cybersecurity Lab ) er et tværgående samarbejde med formål at fremme at sikkerhed og privatlivsbeskyttelse i Smart City-løsninger. SCL er etableret af en partnerkreds med kommunerne Vallensbæk, Frederiksberg, Fredensborg og Ballerup i samarbejde med Region Hovedstaden, IDA, Gate21 og DTU og er åbent for samarbejde med alle med viden og interessere i smart cities og cybersikkerhed. 

SCL- Smart City Cybersecurity Lab - arbejder på at styrke kommuners, byers, markedets og institutioners modenhed indenfor data-sikkerhed, privacy og governance i udviklingen af Smartcity løsninger med henblik på at sikre stabilitet og robusthed i byernes drift samt at skabe den nødvendige sikkerhed og tillid blandt borgerne til opsamling og anvendelse af data. 

Det sker blandt andet ved at teste og demonstrere udfordringer og løsninger på driftssikkerhed, governance, datasikkerheds- og privacy-området i relation til drift og udviklingen af Smartcity-løsninger samt opbygge erfaring, kompetencer, viden, forskningsresultater og best-practices på området. Endelig arbejder SCL for at formidle den opnåede viden i takt med udviklingen af Smartcity-løsninger og test- og demonstrationsfaciliteter samt at øve indflydelse på den politiske dagsorden på området.

Målet for SCL er, at sikkerhed i højere grad indarbejdes som en drivkraft og ikke en stopklods i arbejdet med at sikre Smart Cities, der kan løfte morgendagens udfordringer og forbedrer livskvaliteten for alle borgere.   

SCL har i 2017 modtaget en bevilling på 1.767.133 kr. fra Region Hovedstaden  blandt andet til udvikling af samarbejdet, netværksaktiviteter og test af sikkerhed i Smart City løsninger.
Datasikkerhed
Folkeafstemningen om Cataloniens selvstændighed 2017

Folkeafstemningen om Cataloniens selvstændighed 2017 var en folkeafstemning, der blev afholdt 1. oktober 2017 i den spanske autonome provins Catalonien. Ifølge den catalanske regering deltog 2,26 mio. vælgere i valget, der endte med, at 90% (2,02 mio.) stemte for selvstændighed. Stemmeprocenten var 42,3%. Spørgsmålet på stemmesedlen lød: "ønsker du, at Catalonien bliver en selvstændig stat i form af en republik".

Valget blev udskrevet 9. juni af Cataloniens præsident Carles Puigdemont. Spaniens regering hævdede samme dag, at den vil forhindre afstemningen. Knap tre måneder senere siger den spanske højesteret, at afstemningen er forfatningsstridig. Dagen før afstemningen har spansk politi ifølge eget udsagn lukket hvert andet afstemningssted.

Den spanske regering og den spanske højesteret betragter afstemningen som ulovlig og ifølge premierministeren, Mariano Rajoy, har det ikke været en folkeafstemning, men et angreb på retsstaten. Cataloniens præsident hævder derimod, at Catalonien nu har ret til selvstændighed. Ifølge den spanske regering er valget forfatningsstridigt. Den spanske regering kan ifølge forfatningens artikel 155 tvinge den catalanske regering til at aflyse afstemningen.

På valgdagen beslaglagde det spanske politi stemmesedler og stemmebokse fra valgsteder i Barcelona og skød med gummikugler. Derudover har kampklædt politi fjernet folk fra valgstederne ved brug af magt, for at forhindre dem i at deltage i afstemningen. I hele Cataloinien var der udkommanderet tusindvis af spanske politifolk, der havde fået til opgave at forhindre afstemningen i at finde sted. I denne forbindelse kom 33 politibetjente til skade. I forbindelse med uroligheder blev 844 sårede. FC Barcelona måtte spille uden tilskuere.

Referencer

Eksterne henvisninger 

Folkeafstemningen om Cataloniens selvstændighed 2017    
Catalonia Votes     

Catalonien
2017
Catalonien
Catalonien
London Bees

London Bees er en Eengelsk fodboldklub for kvinder, der er en afdeling af Barnet F.C.. De spiller i FA WSL 2. Klubben har eksisteret under forskellige navne siden 1975. Oprindelig kaldtes holdet District Line Ladies F.C. Holdet blev officielt en del af Barnet F.C., da Barnet F.C. Ladies, blev re-brandet som London Bees efter at holdet blev en del af det nye WSL 2 for 2014 sæsonen. Klubben har et førstehold og et udviklingshold (U21's) som alle træner og spiller på The Hive Stadium under ledelse af cheftræner Luke Swindlehurst.

Aktuel trup

Referencer 

FA Women’s Super League
Kvindefodboldklubber i England
Ernesto Valverde

Ernesto Valverde (født 9. februar 1964 i Viandar de la Vera, Spanien) er en spansk fodboldtræner og tidligere fodboldspiller, der har været træner for FC Barcelona siden 1. juli 2017. Før dette var han træner i Athletic Bilbao (2000-2005 og igen 2013-2017), Valencia CF (2009-2010 og igen 2012-2013), Villarreal CF (2009-2010) og Olympiakos F.C. (2008-2009 og igen 2010-2012) og RCD Espanyol (2006-2008).

Som spiller spillede han i Deportivo Alavés (1982-1985), Sesato River (1985-1986), RCD Espanyol (1986-1988), FC Barcelona (1988-1990), Althletic Bilbao (1990-1996) og RCD Mallorca (1996-1997).

Se også

Referencer 

Fodboldspillere fra Spanien
Fodboldtrænere fra Spanien
Pavens primat

Pavens primat er et ekklesiologisk doktrin, der inden for den romerskkatolske kirke beskriver den respekt og autoritet, som kræves af biskopperne og deres undergivne.

Den romerskkatolske kirke opfatter pavens primat som den "fulde, højeste og universelle magt over hele kirken, en magt han til hver en tid kan udøve uhindret," en magt der også tilskrives hele hele gruppen af biskopper i forening med paven. Den magt, der af kirken tildeles pavens primatiske autoritet, har både officielle, juridiske, dogmatiske og praktiske begrænsninger.

Den engelske forsker og romerskkatolske biskop Aidan Nichols har skrevet, at "i sit udgangspunkt er der kun ét væsentligt punkt, hvorpå den ortodokse og den katolske kirke adskiller sig, og det er angående pavens primat." Den franskortodokse forsker Jean-Claude Larchet har skrevet, at sammen med filioque-kontroversen er (og har været) den største årsag til skismaet mellem den katolske og den ortodokse kirke forskelle i fortolkningen af doktrinet om pavens primat. I de østlige ortodokse kirker opfattes pavens primat blot at betyde en lidt større ære, og han betragtes her som primus inter pares ("først blandt ligemænd") og uden egentligt magt over andre kirker. Andre østlige ortodokse teologer opfatter imidlertid pavens primat som en autoritativ magt: udtrykket, manifestationen og udøvelsen af magten hos én biskop blandt alle biskopper samt kirkens enhed.

I Ravenna-dokumentet fra 2007 udtaler repræsentanter fra den ortodokse kirke og den romerskkatolske kirke i enighed, at både kirkerne i øst og i vest accepterer faktummet om pavens primat på et universelt niveau, men at der eksisterer forskellige opfattelser af, hvordan primatet skal udøves, og dets bibelske og teologiske grundlag.

Referencer 

Romerskkatolske kirke
Angrebet i Las Vegas 2017

Angrebet i Las Vegas 2017 var en skud-massakre, der fandt sted 1. oktober 2017 omkring kl. 22:08 lokal tid (2/10 04:08 UTC). Skuddene, over 1000 i alt, blev affyret fra et hotelværelse på Mandalay Bay hotel på Route 91 i Paradise, der er en kommunefri bebyggelse og forstad til Las Vegas, som indeholder de fleste af områdets turistattraktioner. Skuddene var rettet mod et område, der er kendt som The Strip, som for størsteparten ligger i Paradise. Skyderiet foregik fra hotellets 32. sal og ned mod en stor folkemængde, der var til en country musikfestival ca. 450 meter fra hotellet. Gerningsmanden, der er identificeret som Stephen Paddock, 64 år og fra byen Mesquite i delstaten Nevada, anvendte 10 hel - eller halvautomatiske geværer.<ref name="gamb">[http://politiken.dk/udland/art6140790/Mist%C3%A6nkt-for-massakren-i-Las-Vegas-var-million%C3%A6r-gambler-med-anonymt-liv Hans Davidsen-Nielsen:Mistænkt for massakren i Las Vegas var millionær-gambler med anonymt liv], Politiken 2. oktober 2017</ref> 58 blev dræbt og 546 blev sårede, heraf er 45 stadig i kritisk tilstand to uger senere. Gerningsmanden blev fundet død af politiet, da de stormede hotelværelset, hvor han havde barrikaderet sig. Politiet fandt 23 hel- eller halvautomatiske geværer på værelset, ligesom man senere fandt 19 våben og et lager ammunition på hans bopæl. 

En anonym person har taget ansvaret for massakren på vegne af Islamisk Stat, men dette betvivles af myndighederne, der betegner gerningsmanden som en ensom ulv''. 14 dage efter angrebet oplyser politiet i Clark County, at man endnu ikke har fundet motivet for angrebet. Desuden fortæller de, at Stephen Paddock også har affyret flere skud mod flybrændstoftanke i McCarran International Airport, der ligger tæt på hotellet.

Referencer

Eksterne henvisninger 

Las Vegas 2017
Las Vegas
Begivenheder i 2017
Skyderier i USA
Det russiske køkken

Det russiske køkken (, ) er meget varieret og har elementer fra mange folkegrupper. Rusland er verdens største land, hvor madvaner varierer inden for landet. Selv i store dele af det tidligere Sovjetunionen er der tydelige påvirkninger af det russiske køkken.

Basisfødevarer som korn, kartofler, kål og rodfrugter har en fremtrædende rolle i russisk køkken. I det nordlige Rusland, som i andre nordlige madkulturer, har friske grøntsager været usædvanlige. Til maden serveres ofte ketchup og smetana (svarende til cremefraiche).

Fra tajgaen - Ruslands skov - får man råvarer som bær, svampe, fisk og vildt. I de kolde egne (eller hvis man har en fryser) laves også eksotiske retter som fx Stroganina, tynde skiver af rå frossen fisk.

Piroger forekommer i forskellige størrelser og variationer.

Supper 

Varm suppe er en typisk russisk ret, især sjtsji. Det er en almindelig opfattelse, at borsjtj traditionelt kommer fra Rusland, men borsjtjs oprindelse kan spores til Ukraine og er meget almindelig i hele Østeuropa.

Drikkevarer 
Rusland er en del af vodkabæltet, og vodka drikkes over hele landet. Øl og vin er mindre almindelige, men er vokset efter sovjetiden. Alkoholisme er et stort socialt problem.

Kulturel betydning 
Det russiske køkken har også haft betydning uden for madlavning. Tv-serien Kukhnja har en russisk kok i hovedrollen.

Se også 
 Samovar

Referencer

Eksterne henvisninger
Bryant Jennings

Bryant Jennings (født 25. september 1984 i Philadelphia, Pennsylvania, USA) er en amerikansk professionel bokser, der har bokset om verdensmesterskabet i 2015 mod Wladimir Klitschko.

Tidligt liv 
På Benjamin Franklin High School spillede Jennings Amerikansk fodbold, basketball og løb 200 meter og deltog i kuglestød. Den 30-årige far til 4-årige Mason, Jennings spillede basketball på North Philly rec centre i årevis før han besluttede at bokse i en alder af 24.

Amatørkarriere 
Jennings rekord var 13-4 som amatør.
Han nåede finalerne ved 2009 National Golden Gloves og tabte en enstemmig afgørelse til veteranen Lenroy Thompson.

Professionel karriere 
I 2013 slog han den højt rangerede cubanske bokser Mike Perez og blev dermed obligatorisk WBC-verdensmesterudfordrer.

Jennings underskrev med promotorer Gary Shaw og Antonio Leonard efter at have købt sin eksisterende aftale med Russell Peltz.

Jennings vs. Klitschko 
Jennings mødte sværvægt-smester Wladimir Klitschko den 25. april 2015 i Madison Square Garden om WBA (Super), IBF, WBO, IBO og The Ring Magazine] sværvægts-titlerne. Klitschko vandt kampen på grund af sit effektive brug af sit jab og hårde højre kryds, der holdt Jennings på afstand. Klitschko vandt via enstemmig afgørelse med to dommersedler på 116-111 og den 3. dommer scorede den 118-109. Klitschko indrømmede efter kampen, at dette var en af hans hårdeste kampe i adskillige år.

Jennings vs Ortiz 
Jennings tabte på TKO til den ubesejrede cubanske boxer og sværvægts-udforer Luis Ortiz den 19. december 2015.

Referencer 

Boksere fra USA
Manuel Charr

Manuel Charr (født Mahmoud Omeirat Charr 10. oktober 1984) er en libanesisk-født syrisk professionel bokser, der har bokset om WBC sværvægts-titlen.

Historie 
Manuel Charr startede sin kampsportskarriere med thaiboksning i en alder af 17 år. To år senere blev han den yngste tyske mester nogensinde i Muay Thai. I 2005 blev han tysk mester og europæisk mester i thaiboksning i en alder af 19. På grund af sin rekordliste i Thai Boxing blev Manuel Charr i 2000 inviteret til en træningslejr for professionelle boksere i det berømte Max Schmeling Gym i Berlin. Her startede hans professionelle boksekarriere under tilsyn af den berømte tyske boksetræner Ulli Wegner.

Thai boxing 
 2003 German Champion in Muay Thai
 2003 “Killerdom” Champion in Amsterdam
 2005 German Champion in Thai-Boxing
 2005 European Champion in Kick-Boxing (I.K.B.O)
 2005 World Champion in Thai-Boxing (I.K.B.O)
 Nickname: Uncle Sam

Amateur boxing 
 2002 TeutoCup Champion (Germany)
 2003 District Champion (Germany)
 2004 Westfahlen Champion (Germany)
 2004 Western German Champion

Professionel boksning 
Charr var sat til at møde WBC-verdensmester Vitali Klitschko den 8. september 2012 i Moskva i Rusland for om WBC-verdensmester-titlen.

Charr dukkede op under pressekonferencen efter David Haye-Dereck Chisora-kampen den 14. juli (Haye vandt via TKO i 5. omgang) for at udfordre Haye, efter at have lovet at besejre Klitschko i september.

Klitschko vandt kampen via TKO, da Charr skulle stoppes på grund af et cut fra Vitalis slag. Charr protesterede stærkt modstanden, men afgørelsen gav Charr det første nederlag i sin professionelle karriere.

I 2015 blev han i Rusland knockout-besejret i 5. omgang. af lettiske Mairis Briedis.

Referencer 

Boksere fra Tyskland
Danny Williams

Daniel Peter "Danny" Williams (født 13. juli 1973) er en britisk professionel bokser. Han har været en veteran af sporten siden 1995, og han har været indehaver af den britiske sværvægts-titel to gange mellem 2000 og 2010, og Commonwealth-titlerne to gange mellem 1999 og 2006. Williams er bedst kendt for at score en voldsom knockout sejr imod Mike Tyson i 2004, hvilket gav ham en obligatorisk WBC-sværvægts-titel mulighed. I samme år udfordrede han den regerende mester Vitali Klitschko, men blev stoppet i 8. omgang.

Professionel karriere
Williams blev professionel i 1995 og knockout-besjerede Vance Ideans i 2. omgang. Han kæmpede rutinemæssigt på Frank Warrens undercards og opnåede en 15-0 (12 knockouts) rekordliste.

Han har i karrieren udover det bokset imod store navne som Michael Sprott, Audley Harrison,  Matt Skelton, Dereck Chisora, Manuel Charr og Mairis Briedis.

Boksere fra England
Vasyl Lomatjenko

Vasyl Anatolijovytj Lomatjenko (, ; født 17. februar 1988) er en ukrainsk professionel bokser. Han har været indehave af WBO junior-letvægt-titlen siden 2016 og tidligere WBO fjervægt-titlen fra 2014 til 2016; han vandt sidstnævnte titel i sin blot tredje professionelle kamp.

Amatørkarriere 
Lomatjenkos største internationale amatørresultater er en guldmedalje fra Sommer-OL 2008 i Beijing, Kina, og en guldmedalje fra Verdensmesterskabet i 2009 i Milano, Italien. Han repræsenterede Ukraine under sommer-OL 2008, hvor han altså tog guldet foran Khedafi Djelkhir fra Frankrig.

OL-medaljer 
  2008  Beijing - Guld i boksning, fjervægt, mænd  Ukraine
  2012  London - Guld i boksning, letvægt, mænd  Ukraine

Eksterne henvisninger 

 

Boksere fra Ukraine
Olympiske mestre fra Ukraine
Deltagere for Ukraine ved sommer-OL 2008
Boksere ved sommer-OL 2008
Deltagere for Ukraine ved sommer-OL 2012
Boksere ved sommer-OL 2012
Medaljevindere ved sommer-OL 2012
Medaljevindere ved sommer-OL 2008
Andrea West Bendtsen

Andrea West Bentdsen (født 9. juni 1999 i Voel) er en dansk håndboldspiller, som spiller for den danske klub Silkeborg-Voel KFUM. Hun har tidligere spillet for TTH Holstebro og selvsamme Silkeborg-Voel KFUM.

Referencer

Eksterne henvisninger 

Håndboldspillere fra Danmark
Håndboldspillere fra Silkeborg-Voel KFUM
Håndboldspillere fra Holstebro Håndbold
Håndboldspillere fra FC Midtjylland Håndbold
Lea Hansen

Lea Hansen (født 20. april 1999 i Saksborg) er en dansk håndboldspiller, som spiller for den danske klub SønderjyskE Håndbold i Damehåndboldligaen.

Referencer 

Håndboldspillere fra Danmark
Håndboldspillere fra Silkeborg-Voel KFUM
Håndboldspillere fra SK Aarhus
Håndboldspillere fra SønderjyskE Håndbold
Dmitrij Kudrjasjov

Dmitrij Aleksandrovitj Kudrjasjov (, ; født 26. oktober 1985 i Volgodonsk, Rostov oblast, Sovjetunionen) er en russisk bokser, der har bokset om WBAs cruiservægt-verdensmesterskabs-titel i 2017.

Professionelle karriere 
I en alder af otte begyndte han at udøve karate og i en alder af tretten engageret i udøvelse af boksning under vejledning af træner Nikolaj Timofejev. I 2008 blev han indkaldt til hæren, hvor han gjorde tjeneste i Rostov ved Don. I januar 2011 vandt han den VII-russiske turnering "A" i "Spartak Cup", hvor han blev tildelt prisen for uddannelsesmesteren. Kudrjasjov færdiggjorde sin amatørkarriere med en rekord på: 150 kampe, 138 sejre og 12 nederlag.

Med Kudrjasjov gode fysiske forhold begyndte han sin professionelle karriere den 30. juli 2011 og slog ukrainske Oleksandr Okhrei ved knock out i 3. omgang.

Den 23. september 2017 udfordrede han WBA-verdensmesteren Yunier Dorticos, der var en del cruiservægt-turneringen i World Boxing Super Series. Kudrjasjov blev knock-outet i 2. omgang.

Eksterne henvisninger 
 

Personer fra Rostov oblast
Boksere fra Rusland
Yunier Dorticos

Yunier Dorticós (født 11. marts 1986 i Havana, Cuba) er en cubansk professionel bokser, som i øjeblikket besidder WBAs cruiservægts-titel. Han er en af deltagerne i World Boxing Super Series cruiservægt-turnering, hvor han vandt sin første kamp mod Dmitry Kudryashov, som han knock-out-besejrede i 2. omgang. 

Han er ubesejret og har knockoutet alle sine modstandere hidtil undtagen colombianske Edison Miranda som han vandt en enstemmig pointafgørelse mod i april 2014.

Boksere fra Cuba
Barbara Harris

Barbara Harris (født 25. juli 1935, død 21. august 2018) var en amerikansk skuespiller og sanger. Som teenager begyndte hun at spille mindre roller på Playwrights Theatre Club i Chicago. Hendes teater karriere førte til hendes blev tildelt Tony Award i 1967 for sin præstation i The Apple Tree. Hun var også nomineret til prisen i 1962 og 1966. Indsatsen på film betød, at hun blev nomineret til en Oscar for bedste kvindelige birolle i 1972 (for sin rolle i Hvem er Harry Kellerman og hvorfor siger han disse skrækkelige ting om mig?), Golden Globe i 1966, 1976 og 1977 (2 nomineringer) og en Golden Laurel i 1966.

Filmografi 
 A Thousand Clowns (1965)
 Åh far, stakkels far, mor har hængt dig i klædeskabet og jeg er så ked af det (1967)
 Hotel Plaza nr. 719 (1971)
 Hvem er Harry Kellerman og hvorfor siger han disse skrækkelige ting om mig? (1971)
 Krigen mellem mand og kvinde (1972)
 Mixed Company (1974)
 The Manchu Eagle Murder Caper Mystery (1975)
 Nashville (1975)
 Family Plot - den enes død (1976)
 Freaky Friday (1976)
 Lige i stødet (1978)
 The North Avenue Irregulars (1979)
 En mand med ambitioner (1979)
 Second-Hand Hearts (1981)
 Peggy Sue blev gift (1986)
 Nice Girls Don't Explode (1987)
 Fræk, frækkere, frækkest (1988)
 Lejemordernes træf (1997)

Referencer

Eksterne henvisninger 
 

Skuespillere fra Illinois
Sangere fra USA
Amerikanere i 1900-tallet
Amerikanere i 2000-tallet
Tony-vindere
Margaret Leighton

Margaret Leighton (født 26. februar 1922, død 13. januar 1976) var en engelsk teater- og filmskuespiller. Hun var kendt for sin udsøgte sans for storhed og raffinement. Hendes filmtitler tæller Lady Henrietta (1949), Calling Bulldog Drummond (1951), Affæren Carrington (1955) og Den bedste mand (1964). For Sendebudet (1971), vandt hun en BAFTA Award for bedste kvindelige birolle og blev nomineret til en Oscar for bedste kvindelige birolle.

Leighton begyndte sin karriere på scenen i 1938, før han sluttede sig til Old Vic og Broadway-debuterede i 1946. En fire-gange nominerede til en Tony Award, hun to gange vandt en Tony Award for bedste skuespillerinde i et skuespil; for de originale Broadway-produktioner af Separate Tables (1957) og The Night of the Iguana (1962). Hun vandt også en Emmy Award for en tv-version af Hamlet fra 1970.

Referencer

Eksterne henvisninger 

 

Skuespillere fra England
Briter i 1900-tallet
Tony-vindere
Oscar-nominerede skuespillere